# Conilhac de la Montanha

Conilhac de la Montanha (Conilhac-de-la-Montagne en francés) es una anciana comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon. Dempuèi 2019 es comuna delegada de Ròcatalhada e Conilhac.

## Geografia

Los ostals individuals bastits mai que mai al sud e sud-oèst del vilatge (bona exposicion, polidas vistas e pendas moderadas) son en rapòrt ambe l'aumentacion de la populacion dempuèi 1999.

### Perimètre del territòri

Comunas confrontantas de Conilhac de la Montanha :
| Borièja | Ròcatalhada | Alet |
| La Serpent | Antunhac | |

## Toponimia

I a dos Conilhacs (tres en comptant un lòc entre Narbona e Grussan) e totis dos son del departament de l'Aude, Conilhac de la Montanha e Conilhac de las Corbièras (canton de Lesinhan de las Corbièras). Las fòrmas ancianas d'ambedós presentan d'anomalias : per Conilhac de la Montanha, In Redensi comitatu, castrum de Corniliaco, en 1165, de Conilhaco, en 1319, Covilacum = Conilacum, Covilatum = Conilacum, en 1320, Couilhatum = Conilhacum, en 1320, Conilhac, Connylhac, en 1594, etc, per Conilhac de las Corbièras, Castrum nomine Conneracum, en 1142, De Oneraco, en 1165, Ilonairacum, en 1257, Rector de Conilhaco en 1351, Conilac, al sègle XIV, Counilhac, en 1537, etc$^,$. En supausant que la fòrma autentica de cadun siá Conilhac, donc que las atestacions del sègle XII sián d'errors o de cacografias dins cada cas, lo nom vendriá de Connilios, latinizat en Connilius, atestat al mens en abreviacion (Connil, derivat del nom gallés d'òme Connos, ambe'l sufixe -acum$^,$, latinizacion del sufixe gallés -ācon. Se n'es atal, cada Conilhac èra una anciana granda propietat antica qu'aviá per mèstre Connilios / Connilius.
Dauzat [e Delamarre après Dauzat] supausan que la fòrma de 1165 de Conilhac de la Montanha, Corniliaco, es falsa perqué l'èrra se seriá conservada; pausa tanben lo problèma de las doás atestacions contradictòrias de Conilhac de las Corbièras e pensa que lo vilatge auriá poscut cambiar de nom se Conneracum correspond a qualque realitat; estima tanben qu'una atraccion del nom d'una localitat per l'autra es pas gaire probabla, perqué los dos vilatges son tròp luènh. Vertat es qu'una atraccion per viá orala es gaireben impossibla; mès en supausant una influéncia a l'escrit, en partent de l'error d'un escriba, qu'auriá contaminada la prononciacion, la possibilitat existís (veire lo cas de Lusinhan Petit e de son omonime e vesin Lusinhan Grand qu'avián pas de -u- a la primièra sillaba abans lo sègle XVII e que l'an manlevada a l'oral a la fòrma oficiala); un ancian *Cornilhac (lo nom existís) auriá poscut passar a Conilhac (mès lo passatge de *Conerac a Conilhac seriá pus malaisit). La fòrma Conneracum de Conilhac de las Corbièras fa pensar al vilatge francés de Connerré, *Coniduralion; mès la responsabilitat d'un escriba francés qu'auriá interpretat Conilhac segon la localitat de son país seriá pus versemblabla al sègle XIII qu'al sègle XII. Los dos noms gardan doncas de mistèris.

## Istòria

Lo 1er de genièr de 2019, la comuna fusionèt ambe Ròcatalhada per formar la comuna novèla de Ròcatalhada e Conilhac, creada pel Prefècte d'Aude lo 5 de decembre de 2018. Las doás comunas venguèron comunas delegadas.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2001 | 2019 | Jean-Paul Canet | PS | 1èr adjunt de Ròcatalhada e Conilhac |
| | 2001 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Coisan; es ara del canton de Quilhan.

## Demografia

modificar « persona »  v · d · m 
Evolucion demografica Populacion comunala actuala (2013): 66, totala: 69 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 103 | 102 | 111 | 117 | 118 | 128 | 110 | 130 | 116 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 110 | 116 | 115 | 107 | 111 | 109 | 114 | 101 | 102 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 102 | 120 | 98 | 71 | 72 | 81 | 74 | 55 | 60 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 62 | 57 | 54 | 55 | 51 | 45 | 54 | 55 | 55 58 |
| 2009 | 2010 |
| 59 62 | 61 65 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 67 abitants e la densitat èra de 15,06 ab/km².

## Véser tanben

* Comunas d'Aude

## Ligams extèrnes

* Conilhac sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 99, legir en linha https://gallica.bnf.fr/ark:/12148/bpt6k110095d/f191.item.texteImage.zoom
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 207
* ↑ Abbé Sabarthès, Dictionnaire topographique du département de l'Aude, 1912, p. 99, legir en linha https://gallica.bnf.fr/ark:/12148/bpt6k110095d/f191.item.texteImage.zoom
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 122, 340 (explicitament per Conilhac de la Montanha
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 207
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 207
* ↑ Arrêté préfectoral SPL n° 2018-027 portant création de la commune nouvelle Roquetaillade-et-Conilhac http://www.aude.gouv.fr/IMG/pdf/raa_mois_de_decembre_2018.pdf%7Csite=aude.gouv.fr
* Portal de Lengadòc